**Uzsa Község Önkormányzata Képviselő-testületének 9/2022. (XII. 14.) önkormányzati rendelete**

**a közvilágítás mértékének korlátozásáról**

Uzsa Község Önkormányzat Képviselő-testülete az Alaptörvény 32. cikk (2) bekezdésében és a veszélyhelyzet során a közvilágítás üzemeltetésével kapcsolatos szabályokról szóló 449/2022. (XI.9.) Korm.rendelet 4. §-ában kapott felhatalmazás alapján, a Magyarország helyi önkormányzatairól szóló 2011. évi CXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**Általános rendelkezések**

**1. §**

E rendelet hatálya Uzsa Község Önkormányzata közigazgatási területén közvilágítási hálózat – üzemideje alatti - mértékére terjed ki.

**2. §**

E rendelet célja, hogy Uzsa Község Önkormányzata működőképességét megőrizve úgy biztosítsa Uzsa község közigazgatási területén a közvilágítást, hogy annak csökkentett mértéke a közbiztonságot, a vagyon- és személyvédelmet, valamint a közútbiztonságot ne veszélyeztesse.

**A közvilágítás csökkentett időtartam és mértéke**

**3. §**

(1) A közvilágítás Uzsa község teljes közigazgatási területén korlátozásra kerül, annak teljes működési ideje alatt. A közvilágítás éjfél és hajnali 4 óra között teljes kikapcsolásra, a fennmaradó időszakban korlátozásra kerül. A végrehajtás során lehetőség szerint törekedni kell minden második lámpatest kikapcsolása során arra, hogy a korlátozás idejére a község területén található közlekedési csomópontok teljes megvilágítását biztosítani kell.

(2) Az (1) bekezdésben foglalt, a kikapcsolással érintett lámpatestekre vonatkozó mennyiségi előírás nem vonatkozik arra az esetre, amikor a közbiztonság, a vagyon- és személyvédelem, valamint a közútbiztonság garantálása kevesebb vagy eltérő elhelyezkedésű lámpatest kikapcsolását vagy üzemben tartását teszik szükségessé

**4. §**

(1) A rendelet szerinti közvilágítás korlátozásának végrehajtásáért a községgel szerződésben álló cég a felelős (továbbiakban: cég).

(2) A polgármester és a cég képviselője a község területén működő lámpatestek korlátozását megelőzően minden esetben egyeztetni kötelesek.

(3) A polgármester a község közigazgatási területén működő lámpatestek működésének korlátozásáról a lakosságot tájékoztatni köteles.

**Záró rendelkezések**

**5. §**

A rendelet 2023. január 1-jén lép hatályba.

Táborosi László Dr. Benkő Réka

polgármester jegyző

Kihirdetve: 2022. december 14. Dr. Benkő Réka

jegyző

Általános indokolás

A korm. rendelet az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítás és kezelése érdekében veszélyhelyzet kihirdetéséről és egyes veszélyhelyzeti szabályokról szóló 424/2022. (X.28.) Korm. rendelet szerinti veszélyhelyzet ideje alatt a települési önkormányzat képviselő-testülete a település közvilágításának időtartamával, illetve mértékével kapcsolatos kérdéseket rendeletben szabályozhatja.

Részletes indokolás

**Az 1. §-hoz**

A rendelet hatályát tartalmazza.

**A 2. §-hoz**

A rendelet megalkotásának célját tartalmazza.

**A 3. §-hoz**

A közvilágítás idejének és mértékének csökkentéséről rendelkezik.

**A 4. §-hoz**

A közvilágítás korlátozásának végrehajtásáért felelős személyről rendelkezik.

**Az 5. §-hoz**

A rendelet hatályba lépéséről rendelkezik.